Fortul

Ti Fortul ket maysa kadagiti pito a munisipalidad ti Departamento ti Arauca iti Colombia. Daytoy ket mabeddengan iti amianan babaen ti Saravena; iti abagatan babaen ti Tame; iti daya babaen ti Arauquita ken iti laud babaen ti Güicán. Daytoy ket napundar idi Enero 7, 1920. Segun ti senso nga inaramid babaen ti DANE idi 2005, Ti Fortul ket addaan iti populasion iti 25,379 nga umili, kadagitoy ket 13,081 ti agtataeng iti tugaw ti munisipalidad a mangaramid daytoy iti 49.5% a babbai ken 50.5% a lallaki.

Ekonomia 
Dagiti aktibidad ti ekonomia iti munisipalidad ket ti panaglako kadagiti kangrunaan a serbisio, ken dagiti panagpabaliw kadagiti naata a materiales. Ti ili ket addaan iti naurnos a panagtagilako kadagiti magatang ken dagiti makan (dagiti tiendaan, panganan, pagobraan, abasto ken dadduma pay).
Dagiti tallo a nangruna nga aktibidad iti ili ket dagiti dinguen, agrikultura, ken ti panagpataud iti doble-krema a keso babaen dagiti babassit a negosio iti laktiko. Ti lugar iti dagus nga impluensia iti urbano a lugar iti teritorio ket maikeddeng nga agarup a  30% iti bukodna a teritorio, gapu ta dagiti kaarruba a teritorio, ti Arauquita, Tame ken Saravena, ket sakupenda dagiti masapul a serbisio ken dagiti mabati a tagilako; isu a ti dinamiko ti urbano iti daytoy nga ili ket saan unay nga adu gapu ta dagiti tao manipud kadagiti away ket umudongda kadagiti purok.

Dagiti nagibasaran 

Dagiti munisipalidad ti Departamento ti Arauca